Ҡоллоҡа эләккән илдәрҙә колониаль сәйәсәт етештереүсе көстәрҙең юҡҡа сығыуына сәбәпсе була, был илдәрҙең иҡтисади һәм сәйәси үҫешен тотҡарлай, ҙур территорияларҙы талауға һәм бөтә халыҡтарҙы юҡ итеүгә килтерә. Ул осорҙа колонияларҙы эксплуатациялауҙа хәрби-конфискация ысулдары ҙур роль уйнай. 1757 йылда Бенгалияла Британияның Көнсығыш Һиндостан компанияһы (East India Company) сәйәсәте бындай ысулдарҙы ҡулланыуҙың сағыу миҫалы булып тора. Был сәйәсәттең эҙемтәһе- 1769—1773 йылдарҙың аслығы, уның ҡорбандары — 10 миллион һәләк булған бенгали. Ирландияла XVI—XVII быуаттарҙа Британия хөкүмәте инглиз колонистарына ирландтарҙан ерҙәрҙен тартып алып инглиздәргә бирә.